text: Brand i beskyttet værksted i Vojens
  26 marts 2012 kl. 11.07
  I formiddag opstod der ild i et beskyttet værksted på Trekanten 5 i Vojens. Brugerne af værkstedet blev hurtigt evakueret og ingen personer er kom noget til.
  Røg fra branden kunne dog ses over det meste af Vojens.
  Øjenvidner på brandstedet fortæller, at omkring 1500 kvadratmeter værksted er udbrændt - og lige nu forsøger mandskab fra Haderslev Brand og Redning at slukket de sidste flammer, der ulmer i hulrum under tagpladerne.
  